มีเพศสัมพันกับแฟน หลั่งนอกไม่ได้ป้องกันไม่ได้กินยาคุม แต่ประจำเดือนมาปกติทุกเดือนระยะที่มาก็ช่วงวันที่ใกล้กัน มา3-4วัน ในแต่ละครั้ง คือแบบนี้มีโอกาสจะท้องไหมคะ
สวัสดีค่ะ การมีเพศสัมพันธ์กันแบบหลั่งนอกนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดแต่หากหลังมีเพศสัมพันธ์ รอบเดือนมาตามปกติแล้ว ก็แสดงว่าน่าจะไม่ตั้งครรภ์ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกถ้าตอนนี้ยังไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ